internet vaartha 196 Views
గాలే : ఆస్ట్రేలియాపై 17 సంవత్సరాల తరువాత విజయం సాధించిన శ్రీలంక జట్టు మూడు టెస్టుల సిరీస్‌ను నెగ్గేందుకు ప్రణాళిక సిద్దం చేస్తుంది.కాగా మూడు టెస్టుల సిరీస్‌లో భాగంగా పల్లేకెలెలో జరిగిన తొలి టెస్టుల ఆసీస్‌ పై విజయం సాధించిన విషయం తెలిసిందే.
తొలిసారి శ్రీలంక గెలి చినపుడు తాను చిన్నపిల్లాడినని కెప్టెన్‌ మాథ్యూస్‌ పేర్కొన్నాడు. గాలేలో చివరి టెస్టులో హెరాత్‌ 10 వికెట్లతో చెలరేగిన విషయాన్ని గుర్తు చేశాడు. బ్యాటింగ్‌లో చాలా లోపాలున్నా గత మ్యాచ్‌ విజ యంతో అదే జట్టులో బరిలోకి దిగనున్నట్లు పేర్కొన్నాడు. స్పిన్నర్‌ హెరాత్‌ 103 పరుగులిచ్చి 9 వికెట్లు తీసు కోగా,యువ సంచలనం మెండిస్‌ తొలి టెస్టు 176 పరుగులతో భారీ సెంచరీతో శ్రీలంకకు విజయం అందించారు.కాగా తొలి టెస్టు అయినా సందకన్‌ 7 వికెట్లు తీసి ఆసీస్‌పై ఒత్తిడి పెంచాడు. గత మ్యాచ్‌లో ఆసీస్‌ భరతం పట్టిన హెరాత్‌ 1999లో ఆసీస్‌పై శ్రీలంక గెలిచిన తొలి మ్యాచ్‌ లోనే టెస్టు అరంగేట్రం చేయడం గమనార్హం. ఆ లెక్కన చూస్తే ఆసీస్‌పై నెగ్గిన రెండు పర్యాయాలు జట్టులో ఉన్న ఏకైక ఆటగాడు హెరాత్‌.గాలేలో తొలి రెండు రోజులు స్పిన్‌కు అనుకూలిస్తుందని, ఉపఖండంలో ఎలాగూ స్పిన్నర్లదే హవా అన్నది ప్రత్యేకంగా చెప్పాల్సిన అవసరం లేదు.కాగా మరో వైపు ఆసీస్‌ ఊడా బ్యాటింగ్‌కులో చాలా బలహీనంగా ఉంది. తొలిటెస్టులో కేవలం స్టీవెన్‌ స్మిత్‌ ఒక్కడు మాత్రమే హాఫ్‌ సెంచరీ చేశాడు.